Myanmar
Myanmar (burmaksi: ) eli Myanmarin liiton tasavalta (aiemmin Burma) on valtio Kaakkois-Aasiassa. Se on pinta-alaltaan Kaakkois-Aasian suurin maa. Sen pääkaupunki on Naypyidaw ja suurin kaupunki Yangon. Myanmarin rajanaapureita ovat Bangladesh lännessä, Intia luoteessa, Kiina koillisessa, Laos idässä ja Thaimaa kaakossa. Lounaassa maa rajoittuu Bengalinlahteen ja etelässä Andamaanienmereen. Eräät valtiot kuten Yhdysvallat, Kanada ja Yhdistynyt kuningaskunta käyttävät valtiosta edelleen nimeä Burma vastalauseena sotilashallinnon määräämälle nimenmuutokselle. Myös osa kansainvälisestä mediasta käyttää Burma-nimeä.
Chin (osavaltio)
Chin on osavaltio läntisessä Myanmarissa. Etelässä sijaitsee Rakhinen osavaltio, lounaassa Bangladesh, idässä Sagaing'n ja Magway'n, Intian osavaltiot Manipur pohjoisessa ja Mizoram lännessä. Enemmistö osavaltion väestöstä on Chin-kansaa. Osavaltio on vuoristoista ja harvaanasuttua. Osavaltion pinta-ala on 36 019 km² ja pääkaupunki Hakha.